ગણેશજીએ ખરેખર દૂધ પીધું કે નહીં એ હવે લોકો ભૂલી ગયા છે. ડિજિટલ જગતમાં એક સમયે જબરી ધમાલ મચાવનાર એન્ગ્રીબર્ડ કે ફ્લેપ્પીબર્ડ જેવી ગેમ પણ હવે લોકો ભૂલી ગયા છે. પોકેમોન ગો ગેમનો અત્યારે જે જુવાળ છે એ લાંબો સમય ટકશે કે કેમ એ સવાલ છે. અત્યારે તો આ ગેમને કારણે રસ્તાઓ પર ઘડીક ફોનમાંની આભાસી દુનિયામાં તો ઘડીક આજુબાજુની સાચી દુનિયામાં ફાંફાં મારતા લોકોને કારણે સલામતીના અનેક સવાલો ઊઠવા લાગ્યા છે.